J&K: आतंकवादियों ने भाजपा किसान मोर्चा के नेता और उनकी पत्नी की गोली मार कर हत्या की
जम्मू कश्मीर के अनंतनाग जिले में सोमवार को उग्रवादियों ने भाजपा किसान मोर्चा के नेता और उनकी पत्नी की गोली मार कर हत्या कर दी।
नई दिल्ली। जम्मू कश्मीर के अनंतनाग जिले में सोमवार को उग्रवादियों ने भाजपा किसान मोर्चा के नेता और उनकी पत्नी की गोली मार कर हत्या कर दी। ये जानकारी एक अधिकारी ने दी है। वहीं जम्मू-कश्मीर के किश्तवाड़ में आज ही सुरक्षा बलों ने हिज़बुल मुजाहिद्दीन के दो आतंकियों को गिरफ़्तार किया है। डोडा किश्तवाड़ रेंज के DIG ने बताया, "हमें आतंकियों की सूचना मिली और हमने नाकेबंदी की। कल रात 11:30 बजे दोनों आतंकियों को गिरफ़्तार किया। आतंकियों के पास से गोला बारूद बरामद हुआ।"जम्मू कश्मीर के किश्तवाड़ में हिज्बुल मुजाहिद्दीन के 2 आतंकवादी गिरफ्तार जम्मू कश्मीर के किश्तवाड़ जिले से प्रतिबंधित आतंकवादी संगठन हिज्बुल मुजाहिदीन के दो आतंकवादियों को गिरफ्तार किया गया है। ये दोनों हाल में ही आतंकवादी संगठन में शामिल हुए थे। एक अधिकारी ने इसकी जानकारी दी।पुलिस के एक अधिकारी ने बताया कि गिरफ्तार किये गये दोनों आतंकवादियों की पहचान यासिर हुसैन एवं उस्मान कादिर के रूप में की गयी है। ये दोनों डच्चन के रहने वाले थे और इन्हें कुछ हथियारों एवं गोला-बारूद के साथ तलाश अभियान के दौरान कलैनगसू इलाके से गिरफ्तार किया गया। उन्होंने कहा कि ये दोनों पांच अगस्त से अपने घर से लापता हो गये थे और दो दिनों के बाद पता चला कि आतंकी संगठन हिज्बुल मुजाहिदीन में दोनों शामिल हो गये थे।अधिकारी ने बताया कि डच्चन पुलिस ने उनके खिलाफ गैर कानूनी गतिविधि रोकथाम अधिनियम के तहत मामला दर्ज किया है। उन्होंने बताया कि तलाश अभियान इलाके में अब भी जारी है और विस्तृत जानकारी की प्रतीक्षा है।